**Farské oznamy**

**Druhá pôstna nedeľa rok C (13. 3. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. omša s príhovorom pre deti | 18.00 |
| Štvrtok | Rekolekcia kňazov z dekanátu | 9.30 |
| Piatok | Sv. Jozefa, ženícha Panny Márie, slávnosť, vigília | 17.00 |
| Sobota | Sv. Jozefa, ženícha Panny Márie, slávnosť | 8.00 a 16.00 Oblazov |
| Nedeľa | Tretia pôstna nedeľa | 8.00 a 10.30 |

Dnes je výročný deň zvolenia Svätého otca Františka za rímskeho biskupa. Prosím, aby sme ho tak zvlášť vložili do našich modlitieb.

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. a pozývam vás využiť vašu cestu na cintorín i na pozdravenie a poklonenie sa Pánu Ježišovi Kristovi.

Vo štvrtok o 9.30 budeme mať možnosť privítať kňazov z nášho dekanátu na rekolekčnej sv. omši, na ktorú vás srdečne pozývam.

Sv. omša v piatok bude bývať o 17.00hod. a pred jej začatím sa budeme modliť krížovú cestu o 16.15 hod.

Po sv. omši bude zbierka na pomoc Ukrajine. Taktiež vás chcem poprosiť o poskytnutie humanitárnej pomoci pomocou obecného úradu v Kotešovej dnes od 16.00 do 19.00hod. Viac informácií, čo konkrétne potrebujú nájdete na internetovej stránke obce. Kto by sa chcel modliť cez internet chválou - modlitby za mier.

Minulý týždeň sme pre potreby charity vyzbierali 990 eur. Nech Pán odmení vašu štedrosť.

Kresťanská organizácia Erko bola oslovená na hľadanie dospelých dobrovoľníkov, ktorí by v hotspotoch na hraniciach slúžili v 8-hod. smenách. Pre dobrovoľníkov bude zabezpečené ubytovanie a strava. Dobrovoľníci budú zaradení do služby podľa potreby. Jedná sa o starostlivosť o mamy s deťmi, občerstvenie, informovanie, registrácie a pod. Viac informácií na ukrajina@erko.sk.

Chcem povzbudiť k napísaniu projektu pre našu farnosť cez pastoračný fond Krok (napr. na farský deň alebo tábor pre miništrantov....

Gymnázium sv. Františka z Assisi v Žiline pozýva záujemcov o štúdium na Deň otvorených dverí v piatok 18. marca 2022 so vstupmi o 10.15 a 14.00. Viac na stránke wwww.gsf.sk

Vzadu na stolíku si môžete zakúpiť za 1, 5 euro časopis Milujte sa.

Pozývam na stretnutie birmovancov v piatok 18.3. o 18.30hod. na farský úrad.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, výzdobu kostola a na budúci týždeň prosím o upratovanie skupinu č. 2.